Ua vaaia le Faaiuga o le galuega o le falesa e faitau miliona ma miliona lona tau | Samoa Observer Latest breaking news articles, photos, video, blogs, reviews, analysis, opinion and reader comment from Samoa and around the World, Latest samoan news articles, photos, video, world, sport, technology, opinion, editorial, manu samoa
Ua vaaia le Faaiuga o le galuega o le falesa e faitau miliona ma miliona lona tau
Tusia Ilia L. Likou ma Faaliliu e Seagaitumua Tupuola , 24 July 2016
Rev. Vavatau Taufao . (O le fausia o le Falesa o le Iupeli i Malua)
O le Falesa o le Iupeli i Malua lea e faitau miliona ma miliona lona tau e tatau ona mae’a i luma mai o le faaiuga o Oketopa. Ae peitai-o lea tau o le galuega ua faatatauina o le a tele isi miliona e sili atu ai i lo le tau na fuafuaina muamua mo lea galuega.
Na faamaonia e le Failautusi Aoao a le Ekalesia Faapotopotoga Kerisiano i Samoa, o Reverend Vavatau Taufao-lenei tulaga i le faagasologa o se talanoaga ma le Sunday Samoan.
Ae peitai-sa vave ona faailoa mai e Rev, Vavatau e faapea o le aso e mae’a tonu ai lea galuega e faalagolago lea i le faagasologa o mea uma ina ia o faatasi ma le fuafuaga.
“O lenei galuega atoa e faalagolago lea i oloa faufale mai (atunuu mamao) ma lona taunuu mai i le taimi fuafuaina,” o le faaaliga lea a Rev. Vavatau.
“Ana faapea e mafai ona matou tuuina atu (nisi o oloa fau fale mai totonu o le atunuu-o lona uiga- o le a matou galulue fuafua i lea taimi. Ae o loo matou tilotilo i mea faufale e lelei ma o le pogai lena o le faatuai.” O Rev. Vavatau lea na tofia talu ai nei i lea matata, fai mai o se tasi o faamoemoega o le faamae’a o le galuega, talu ai ua leva ona tosotoso. Ae peitai, e leai sona mana’o e faanatinati e fai ma mea e ‘alo i ai.
Matou te le manana’o e tau ina fai ia mae’a le galuega, matou te loto e faamae’a lenei galuega tele i se tulaga e sili ona lelei,” o lana faaaliga lea.
O le pogai lea ua faigata ai. Mo se faataitaiga, afai e le mafai ona matou tuuina atu faamalama i totonu o le atunuu, o lona uiga-e tatau ona matou toe tilotilo i se isi atunuu e tusi mai ai) mai Niu Sila.
Afai e leai-ia o Saina ma isi (atunuu).”I le taimi nei, fai mai Rev. Vavatau o loo lelei le faagasologa o le fausia o le falesa. “Afai e te alu i lea nofoaga, ona e vaaia lea o loo faagasolo pea le galuega. “O le a i ai le isi uta mai vaa (o mea faufale ia ua faamoemoe e taunuu mai a’o le’i uma lenei masina.
O lea uta o loo aumai ai ‘apa, faamalaga ma isi lava oloa faufale.” I le faagasologa o le fono tele faale-tauaga i lenei tausaga, fai mai Rev, Vavatau na tofia se komiti laititi e galulue i lea galuega.
Ina ua mae’a le Fono Tele a le ekalesia i lenei tausaga, o le tau aofai o le Falesa o le Iupeli a’o le’i uma sa $10,107,951.32. O le tau ua ta’ua i luga o le Iupeli na faamaonia i le faagasologa o le Fono a le Komiti o Tupe a le Ekalesia i le Fono Tele o le tausaganei i le aso 13 o Me.
O le vaevaega o le tau ua ta’ua i luga e $10,107,951.32 e aofia ai tau o le totogi o leipa e $5,149,630, tau o mea o loo faaaoga e $628,327, mea faufale e $2,986,579.76, tau o le pulega e $157,833.22 faatasi ai ma tau o le faafoeina e 1,185,581.34.
O lea galuega na amata i le 2014 ma sa fuafuaina i se tau faatatauina e $7m. I lea taimi, sa fuafua e tatala lea fale i le 2015, i le tausaga talu ai. Ae sa le taunuu lea fuafuaga.
O le tausaga talu ai na faamaonia ai e le Faaputugatupe mo le Lumana’i Manuia o Tagata-le faaunegatupe a le ekalesia e $15 miliona tala.I le taimi nei-o lea ua tuuina mai i le ekalesia le 10 i le 15 tausaga e toe totogi ai lea faaunegatupe e ala i ni tupe totogi faale-tausaga e $1, 743,300.
E tusa ai ma le Ta’ita’ifono o le Komiti o Tupe ale Ekalesia, o Le Mamea Ropati i se talanoaga talu ai, o lea tupe mo le faamae’aina o galuega faifai pea a le ekalesia e aofia ai le Iupeli i Malua.
26821 Hits